**Հավելված 3**

 **ՀՀ ներքին գործերի նախարարի**

 **2025 թ․ << >> -ի N հրամանի**

 **ՕՐԻՆԱԿԵԼԻ ՁԵՎԱՆՄՈՒՇ**

 **ԱՇԽԱՏԱՆՔԱՅԻՆ ՊԱՅՄԱՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԵՐՔԻՆ ԳՈՐԾԵՐԻ ՆԱԽԱՐԱՐՈՒԹՅԱՆ ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆ ԳՈՐԾԱԴԻՐ ՄԱՐՄՆԻ ՏՆՕՐԵՆԻ**

 ք․ Երևան << >> --------- 20 թ․

Կողմերը պայմանագրի շրջանակներում ընդունում են տերմինների հետևյալ սահմանումները`

**<<Հայաստանի Հանրապետություն>>՝** ի դեմսՀՀ ներքին գործերի նախարարի, ——— (այսուհետ՝ Գործատու) **—————————** «**պետական ոչ առևտրային կազմակերպություն»՝** գրանցված—————-------, գրանցման N—————-------------, վկայական N———- (այսուհետ՝ Կազմակերպություն)

**Կազմակերպության գործադիր մարմնի պաշտոնում նշանակված անձ՝ Աշխատող** (այսուհետ՝ Տնօրեն)

անունը, ազգանունը՝ ———————————

անձնագրային տվյալներ՝ ——————————

 **Պայմանագիր**՝ սույն պայմանագիրը․

 Գործատուն, ի դեմս` ՀՀ ոստիկանության պետի ————————, մի կողմից, և Կազմակերպության գործադիր մարմնի պաշտոնում նշանակված ————————— , մյուս կողմից, կնքեցին սույն պայմանագիրը հետևյալի մասին՝

**1. Պայմանագրի առարկան**

1.1. Պայմանագրով գործատուն կազմակերպության ընթացիկ գործունեության ղեկավարումը հանձնում է Տնօրենին, իսկ Տնօրենը պարտավորվում է բարեխղճորեն և խելամտորեն կատարել կազմակերպության գործադիր մարմնի գործառույթները` Հայաստանի Հանրապետության քաղաքացիական օրենսգրքին, «Պետական ոչ առևտրային կազմակերպությունների մասին» Հայաստանի Հանրապետության օրենքին, այլ իրավական ակտերին, կազմակերպության կանոնադրությանը, պայմանագրին համապատասխան, ի շահ կազմակերպության:

**2. Կողմերի իրավունքներն ու պարտականությունները**

 Կողմերի իրավունքներն ու պարտականությունները սահմանվում են Հայաստանի Հանրապետության օրենսդրությամբ, կազմակերպության կանոնադրությամբ և պայմանագրով։

 ***2.1.******Գործատուն իրավունք ունի՝***

ա․ վերահսկողություն իրականացնելու Կազմակերպության գործունեության նկատմամբ,

բ․ կասեցնելու կամ ուժը կորցրած ճանաչելու Տնօրենի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները,

գ․ վերահսկողություն իրականացնելու Կազմակերպության սեփականության պահպանման նկատմամբ, համաձայնություն տալու նրա գույքի օտարման կամ վարձակալության հանձնման համար,

դ․ Տնօրենից պահանջելու ներկայացնել տարեկան հաշվետվություն կազմակերպության գործունեության մասին,

ե․ հաստատելու Կազմակերպության աշխատողների հաստիքացուցակը, եկամուտների և ծախսերի տարեկան նախահաշիվը, դրանում կատարվող փոփոխությունները, լրացումները, և եկամուտների և ծախսերի տարեկան նախահաշվի կատարման հաշվետվությունները և տարեկան հաշվեկշիռը,

զ․ սահմանելու Կազմակերպության կառավարման համակարգը։

***2․2 Գործատուն պարտավոր է՝***

ա․ օժանդակել Տնօրենին՝ իրականացնելու պայմանագրից բխող իր իրավունքներն ու պարտականությունները, ողջամիտ ժամկետում քննարկել և ընթացք տալ Տնօրենի կողմից ներկայացված առաջարկություններին,

բ․ վարձատրել Տնօրենին պայմանագրով սահմանված չափով և կարգով,

գ․ Տնօրենի լիազորությունները դադարեցնելիս օրենքով սահմանված կարգով լուծել նաև նրա կողմից կազմակերպությանը կամ պետությանը պատճառված վնասի փոխհատուցման հարցը։

***2․3 Տնօրենն իրավունք ունի՝***

ա․ առանց լիազորագրի գործելու կազմակերպության անունից, ներկայացնելու նրա շահերը Հայաստանի Հանրապետությունում և օտարերկրյա պետություններում, տալու կազմակերպության անունից հանդես գալու լիազորագրեր, այդ թվում՝ վերալիազորման իրավունքով լիազորագրեր.

բ․ աշխատանքի նշանակելու և աշխատանքից ազատելու կազմակերպության աշխատողներին, նրանց նկատմամբ կիրառելու խրախուսման միջոցներ և նշանակելու կարգապահական տույժեր.

գ․ իր իրավասության սահմաններում տնօրինելու կազմակերպության գույքը` ներառյալ ֆինանսական միջոցները.

դ․ կնքելու պայմանագրեր (այդ թվում՝ աշխատանքային).

ե․ կատարելու աշխատանքի բաշխում աշխատողների միջև.

զ․ բացելու բանկային հաշիվներ.

է․ հաստատելու կազմակերպության հիմնարկների, մասնաճյուղերի և ներկայացուցչությունների կանոնադրությունները, նշանակում դրանց ղեկավարներին.

ը․ օրենքով և կազմակերպության կանոնադրությամբ սահմանված լիազորությունների սահմաններում արձակելու հրամաններ, հրահանգներ, տալիս կատարման համար պարտադիր ցուցումներ և վերահսկելու դրանց կատարումը.

թ․ իրականացնելու Հայաստանի Հանրապետության օրենսդրությամբ և կազմակերպության կանոնադրությամբ սահմանված այլ լիազորություններ,

ժ․ աշխատանքի դիմաց ստանալ վարձատրություն, ինչպես նաև խրախուսվել օրենսդրությամբ սահմանված կարգով,

ի․ աշխատանքի արդյունավետությանն ուղղված առաջարկություններ ներկայացնել գործատուին։

***2.4. Տնօրենն իրավունք չունի`***

ա․ կատարելու այլ վճարովի աշխատանք` բացի գիտական, մանկավարժական և ստեղծագործական աշխատանքից.

բ․ անձամբ զբաղվելու ձեռնարկատիրական գործունեությամբ.

գ․ լինելու երրորդ անձանց ներկայացուցիչն այն մարմնի հետ կապված հարաբերություններում, որտեղ ինքը գտնվում է ծառայության մեջ, կամ որն անմիջականորեն ենթակա է իրեն կամ անմիջականորեն վերահսկելի է իր կողմից.

դ․ ծառայողական պարտականությունների համար այլ անձանցից ստանալու նվերներ, գումարներ կամ ծառայություններ` բացառությամբ Հայաստանի Հանրապետության օրենսդրությամբ նախատեսված դեպքերի:

***2.5. Տնօրենը պարտավոր է`***

ա․ պայմանագրի կնքման պահից 1(մեկ) ամսվա ընթացքում լիազորված մարմին ներկայացնել կազմակերպության 5 ամյա ծրագիրը.

բ․ Հայաստանի Հանրապետության օրենսդրությամբ սահմանված կարգով և ժամկետում լիազորված մարմին ներկայացնել կազմակերպության գործունեության մասին տարեկան ու եռամսյակային հաշվետվությունները և տարեկան հաշվեկշիռը.

գ․ ինչպես կազմակերպությունում իր աշխատանքային գործունեության ընթացքում, այնպես էլ դրանից հետո չհրապարակել պետական կամ ծառայողական գաղտնիք հանդիսացող տեղեկությունները.

դ․ պատշաճ մակարդակով իրականացնել կազմակերպության ընթացիկ ղեկավարումը` կազմակերպության կանոնադրությանը և պայմանագրին համապատասխան.

ե․ անմիջապես կատարել գործատուի պահանջները` աշխատանքում տեղ գտած թերությունների վերացման համար․

զ․ Գործատուին անմիջապես տեղեկացնել իր կողմից իր պարտականությունների կատարման անհնարինության մասին, եթե գտնում է, որ ինքը չի կարող իրականացնել կազմակերպության արդյունավետ ղեկավարումը.

է․ տարեկան առնվազն 1 (մեկ) անգամ անցկացնել գույքագրում՝ վարելով կազմակերպությանը սեփականության իրավունքով պատկանող և ամրացված գույքի առանձին հաշվառում.

ը․ համապատասխան պաշտոնատար անձանց հետ կնքել նյութական պատասխանատվության պայմանագրեր:

**3. Տնօրենի վարձատրությունը և աշխատանքի ու հանգստի ժամանակը**

3.1. Տնօրենն ստանում է աշխատավարձ` ամսական ————— ՀՀ դրամի չափով:

3.2. Վարձատրության այլ տեսակները (պարգևատրումներ, լրավճարներ) սահմանվում են Հայաստանի Հանրապետության օրենսդրությամբ սահմանված կարգով:

3.3. Տնօրենի համար սահմանվում է 8 (ութ)-ժամյա աշխատանքային օր:

3.4. Տնօրենի համար սահմանվում է 5 (հինգ)--օրյա աշխատանքային շաբաթ:

3,5․ Աշխատանքային օրվա սկիզբը սահմանվում է ժամը 9․00-ն, ավարտը՝ ժամը 18․00-ն։

3,6․ Աշխատողի հանգստի և սնվելու ընդմիջման սկիզբը սահմանվում է ժամը 13․00-ն, ավարտը՝ ժամը 14․00-ն։

3.7. Տնօրենը կարող է ներգրավվել արտաժամյա աշխատանքներում` Հայաստանի Հանրապետության աշխատանքային օրենսգրքով սահմանված կարգով:

3.8. Տնօրենին Հայաստանի Հանրապետության օրենսդրությամբ սահմանված կարգով տրամադրվում է 20 (քսան) աշխատանքային օր տևողությամբ ամենամյա վարձատրվող արձակուրդ: Արձակուրդը կարող է տրամադրվել նաև մասերով։ Արձակուրդի տրամադրման կոնկրետ ժամկետները համաձայնեցվում են Գործատուի հետ:

3․9․ Տնօրենի խնդրանքով նրան կարող է տրամադրվել չվճարվող արձակուրդ` օրենքով սահմանված կարգով։

**4. Պայմանագրի գործողության դադարման հիմքերը**
4.1. Պայմանագիրը լուծվում է, եթե՝

ա․ պայմանագրով նախատեսված ժամկետն ավարտվել է.

բ․ կազմակերպությունը լուծարվել է.

գ․ Տնօրենը ներկայացնում է դիմում՝ պայմանագրի լուծման մասին.

դ․ լրացել է Տնօրենի 65 տարին.

ե․ իր գրավոր համաձայնությամբ Տնօրենն ընտրվել կամ նշանակվել է այլ պաշտոնում կամ անցել է իր պաշտոնի հետ անհամատեղելի այլ աշխատանքի.

զ․ ժամանակավոր անաշխատունակության հետևանքով Տնօրենն ավելի քան 4 ամիս անընդմեջ չի ներկայացել աշխատանքի.

է․ Տնօրենն ավելի քան 3 (երեք) օր անընդմեջ անհարգելի պատճառներով չի ներկայացել աշխատանքի.

ը․ Տնօրենը նշանակվել է օրենքի պահանջների խախտմամբ.

թ․ դատարանի` օրինական ուժի մեջ մտած վճռի հիման վրա տնօրենը ճանաչվել է անգործունակ, սահմանափակ գործունակ, անհայտ բացակայող կամ մահացած.

ժ․ Տնօրենն իր գործառույթներն իրականացնելիս պետական կազմակերպությանը կամ պետությանն իր մեղքով հասցրել է վնաս, որի գումարը գերազանցում է պետական կազմակերպությանը սեփականության իրավունքով պատկանող գույքի արժեքի 1 տոկոսը.

ժա․ Տնօրենը դատապարտվել է հանցագործության կատարման համար, և նրա դատվածությունը սահմանված կարգով հանված կամ մարված չէ.

ժբ․ Տնօրենին օրենքի համաձայն արգելվել է որոշակի պաշտոններ զբաղեցնել կամ նա զրկվել է որոշակի գործունեությամբ զբաղվելու իրավունքից.

ժգ․ Տնօրենը կորցրել է Հայաստանի Հանրապետության քաղաքացիությունը.

ժդ․ օրինական ուժի մեջ է մտել Տնօրենի նկատմամբ կայացված մեղադրական դատավճիռը.

ժե․ դատական կարգով նրա ղեկավարած պետական կազմակերպությունը ճանաչվել է սնանկ կամ այն ունի դատական կարգով որոշված և դատարանի կողմից համապատասխան վճիռն ընդունվելուց հետո՝ վեց ամսվա ընթացքում, իր մեղքով չկատարված գույքային պարտավորություն.

ժզ․ կազմակերպության կողմից վճարման ենթակա հարկերը կամ սոցիալական ապահովագրության հիմնադրամի վճարներն իր մեղքով՝ սահմանված ժամկետից հետո հաշվետու ժամանակաշրջանում չի վճարել.

ժէ․ 1 (մեկ) տարվա ընթացքում օրենքի խախտման համար Տնօրենը ենթարկվել է կրկնակի կարգապահական պատասխանատվության.

ժը․ աշխատանքային պայմանագրով կամ ներքին կարգապահական կանոններով իրեն վերապահված պարտականություններն առանց հարգելի պատճառի պարբերաբար չկատարելու դեպքում․

4.2. Գործադիր մարմնի պաշտոնում նշանակված անձի լիազորությունները դադարում են նրա մահվամբ:

**5. Պայմանագիրն ուժի մեջ մտնելը և գործողության ժամկետը, դրանում փոփոխություններ և լրացումներ կատարելու կարգը**

5.1. Պայմանագիրն ուժի մեջ է մտնում կնքման պահից և գործում է 5 (հինգ) տարի ժամկետով:

5․2․ Կողմերը կարող են ժամկետը լրանալու պատճառով լուծել աշխատանքային պայմանագիրը՝ այդ մասին օրենսդրությամբ սահմանված ժամկետներում գրավոր ծանուցելով մյուս կողմին։

5.3. Պայմանագրում կատարված փոփոխությունները, լրացումները և հավելվածներն իրավական ուժ ունեն և պայմանագրի անբաժանելի մասն են, եթե դրանք կատարվել են գրավոր և ստորագրվել կողմերի կողմից։

**6. Կողմերի պատասխանատվությունը**

 6․1․ Կողմերը պատասխանատվություն են կրում օրենքով, կանոնադրությամբ և պայմանագրով սահմանված իրենց պարտականությունների չկատարման, ոչ պատշաճ կատարման կամ վերազանցման համար պայմանագրով և օրենքով նախատեսված կարգով։

 6․2․ Տնօրենը լրիվ գույքային պատասխանատվություն է կրում իր մեղքով Կազմակերպությանը և (կամ) պետությանը պատճառված վնասի համար։

 6․3․ Տնօրենի լիազորությունների դադարեցումը հիմք չէ պատճառած վնասը հատուցելու պարտականությունները չկատարելու համար։

**7. Վեճերի լուծումը**

7․1․ Կողմերի միջև առաջացած վեճերը լուծվում են Հայաստանի Հանրապետության օրենսդրությամբ նախատեսված կարգով։

**8. Այլ դրույթներ**

8․1․ Պայմանագիրը կնքվում է 3 հավասարազոր օրինակից։

8․2․ Կողմերի հասցեները և ստորագրությունները`

|  |  |
| --- | --- |
| ***ՀՀ ներքին գործերի նախարարություն***Հասցե՝ ք. Երևան, Նալբանդյան 130 ՀՀ ներքին գործերի նախարար՝ **------------------------ անուն, ազգանուն** (ստորագրությունը) | ***Տնօրեն***  անուն, ազգանունՀասցե՝  **--------------------------- անուն, ազգանուն** (ստորագրությունը) |